ישראל עבדיך

ישראל עבדיך הוא פיוט ליום הכפורים מאת רבי אברהם אבן עזרא.הרב יעקב יצחקי במחזור אהלי יעקב ליום הכפורים, ירושלים ה'תר"ע, דף קנב ע"ב, כתב כי שם מחברו של הפיוט איננו ידוע, וכן הוא מופיע בתשלום אבודרהם ללא שם מחבר. ישראל דוידזון, באוצר השירה והפיוט, חלק ב', 4236 (עמ' 424) הביא שיש שייחסו את הפיוט ליצחק אבן גיאת אך נטה לייחס את הפיוט לראב"ע ונשאר בצ"ע. בעקבותיו, י' לוין בשירי־הקודש של אברהם אבן עזרא, חלק ב', 1975, עמ' 532–533 ייחס את הפיוט גם הוא לראב"ע. הפיוט פותח את סדר הסליחות הנאמרות בתפילת מוסף של יום הכפורים בקהילות הספרדים.

 מבנה 
בפיוט ששה בתים,בנוסח הנדפס במחזורים לא מופיע הבית השני, וכך יוצא שישנם חמישה בתים. ובכל בית שלושה טורים המסתיימים בחרוז קבוע.מלבד הפתיחה בה ארבעה טורים, והבית השלישי בו החרוז משתנה. הפיוט שקול במשקל ההברתי-דקדוקי, ובכל שורה בו ישנן שתים-עשרה תנועות.חוץ מטור 4 בפתיחה

הצלעית הראשונה בכל בית היא: , ביטוי הלקוח מתחינת משה אל אלוהים אחרי חטא העגל, שלא ישמיד את עם ישראל. או מ, שם מתחנן הנביא: . כל טור שלישי פותח במילים . בחלק מהדפוסים, לאחר כל בית נאמרת השורה:

הלקוחה מתוך י"ג מדות של רחמים, לב סדר הסליחות, בהם נאמר: . המובאה מדגישה את המדה לפיה האל יגמול חסד לעם ישראל.

 תוכן 
הפייטן מתאר את תפילתם ואת שפלותם הגשמית והרוחנית של עם ישראל, המתקבצים לתפילה בבית הכנסת לתפילת מוסף של יום הכפורים מבקש מאלוהים שיקבל את התפילה, כאילו הייתה קרבן המוקרב אליו.

הפיוט מתמקד בכך שהתפילה באה במקום הקרבנות, רעיון המופיע בתלמוד הבבלי, ונפוץ בשירת ימי הביניים.ישראל לוין, שירי־הקודש של אברהם אבן עזרא, חלק ב', הוצאת האקדמיה הלאומית הישראלית למדעים, 1975, עמ' 533. הפייטן משווה את תפילתם של ישראל למספר סוגי קרבנות: הוא פותח בקרבן מוסף, המתאים לתפילה אותה הוא פותח, בבית א'. לריח ניחוח, המופיע בפרשת ויקרא לגבי כמעט כל הקרבנות וכן לגבי קטורת הסמים בבית ב', לקרבן עולה ונסכים בבית ג', לקרבן שלמים בבית ד', ולקרבן מנחה, הדל מכולם ומושווה לריקנות המעשים הטובים של עם ישראל, בבית האחרון.

יש שכתבו שכוונת הפייטן בשורה החותמת כל בית, היא לבקש מהאל שינצור את הקרבנות אותם הקריבו האבות, בעת תפילת הבנים.הרב יעקב יצחקי, מחזור אהלי יעקב ליום הכפורים, ירושלים ה'תר"ע, דף קנב ע"ב - קנג ע"א.

 לקריאה נוספת 
 ישראל לוין, שירי־הקודש של אברהם אבן עזרא, חלק ב', הוצאת האקדמיה הלאומית הישראלית למדעים, 1975, עמ' 532–534.
 ביאור לפיוט מאת הרב יעקב יצחקי, מחזור אהלי יעקב ליום הכפורים, ירושלים ה'תר"ע, דף קנב ע"ב - קנג ע"א.
ישראל דוידזון, אוצר השירה והפיוט, חלק ב', 4236, עמ' 424.

 קישורים חיצוניים 
 .
 .

 הערות שוליים 

קטגוריה:פיוטי יום הכיפורים
קטגוריה:שירי רבי אברהם אבן עזרא
קטגוריה:סליחות